NaiveNeuron/SloPal huggingface dataset:
M. Damborská, poslankyňa: (2008-09-17):
Nemožno spochybniť dobrý úmysel pani poslankyne vychádzajúci z toho, že skutočne najvýznamnejším obdobím pre deti a rodičov je práve obdobie po pôrode, v ktorom je jeden člen rodiny plne viazaný starostlivosťou o narodené dieťa, a ani to, že neexistuje žiadny recept, ako prostredníctvom vplyvu štátu zásadným spôsobom zvýšiť počet narodených detí. Chcem však upozorniť na to, že aj dnes je podľa platného zákona možné poskytovať rodičovský príspevok ako štátnu sociálnu dávku aj popri poberaní nemocenskej dávky čiže materského, a to konkrétne v prípade, ak je výška materského nižšia ako suma rodičovského príspevku. V takomto prípade sa rodičovský príspevok poskytuje vo výške rozdielu medzi materským a rodičovským príspevkom. Súbežné poskytovanie rodičovského príspevku a materského v každom prípade bez ohľadu na jeho výšku nie je podľa môjho názoru dôvodné. Obidve formy totiž slúžia na finančné zabezpečenie rodiča v prípade tej istej životnej situácie. Je dobré položiť si otázku, či sme si vedomí, ako hlboko by sme schválením návrhu tohto zákona zasiahli do systému sociálneho poistenia. Ide o to, aby sa problematikou rodičovského príspevku, ktorý je štátnou sociálnou dávkou, nezakryla praktická deformácia iného systému, a to systému sociálneho poistenia založeného na zásluhovosti. Navyše, vzhľadom na dĺžku doby poskytovania materského príspevku, ktoré je v zásade 28 týždňov, z toho 20 až 22 týždňov po narodení dieťaťa, tvrdenie pani kolegynky poslankyne, že uvedeným postupom sa ovplyvní rozhodovanie rodičov o založení rodiny alebo o ďalšom dieťati, je možné považovať prinajmenšom za odvážne. Pokiaľ som to dobre pochopila, tak podľa mňa uvedený návrh vyžaduje, aby sa rodič, keď dieťa dovŕši 6 mesiacov veku dieťaťa, rozhodol o dobe poberania rodičovského príspevku, a teda aby sa vlastne rozhodol akým spôsobom zabezpečí starostlivosť o dieťa v čase, kým bude vykonávať zárobkovú činnosť. S takýmto návrhom pani kolegynky poslankyne si dovolím nesúhlasiť, pretože rodičovský príspevok patrí rodičovi, ktorý zabezpečuje starostlivosť o dieťa v útlom veku, to znamená v období, keď vzhľadom na fyzický a psychický vývoj dieťaťa je vyžadovanie takéhoto záväzného rozhodnutia často vopred pre rodičov obmedzujúce. A možno by sme to mohli označiť ako určitý druh dávkovej Sofiinej voľby. Z návrhu mi tiež nie je zrejmé, ako bude rodič finančne zabezpečovaný v prípade, ak sa rozhodne pre kratšiu dobu poberania rodičovského príspevku a po jeho vyčerpaní napr. vzhľadom na zdravotný stav dieťaťa sa bude musieť starať o dieťa osobne. Toto je tiež riziko, ktoré, myslím si, nie je možné pripustiť. Predložený návrh zákona, ako vidíme, vyžaduje aj zvýšený dopad na rozpočet verejnej správy na roky 2009 až 2011, čo je prirodzené. Návrh tohto rozpočtu bol však už predložený na rokovanie vlády a, samozrejme, so zvýšením predpokladaným paňou poslankyňou nepočíta. Svedčí o tom aj zásadný nesúhlas ministerstva financií vyslovený v jeho stanovisku. Vzhľadom na tieto skutočnosti nebudem môcť podporiť posunutie návrhu zákona, ktorým sa mení a dopĺňa zákon č. 280/2002 Z. z. o rodičovskom príspevku, do druhého čítania. Ďakujem za pozornosť.
Hrušovský, Pavol, predseda NR SR (2011-10-18):
Ďakujem, pán spoločný spravodajca, prosím, zaujmite miesto pre spravodajcov. Otváram rozpravu. Do rozpravy som dostal písomnú prihlášku pána poslanca Petráka, ktorému týmto udeľujem slovo. Nech sa páči, pán poslanec.
Šeliga, Juraj, podpredseda NR SR (2021-02-05):
Ďakujem pekne. To bola posledná dáma v rozprave. Vyhlasujem rozpravu za skončenú. Žiadate si zaujať stanovisko? Nech sa páči.
Bugár, Béla, podpredseda NR SR (2018-03-26):
Takže, vážené panie poslankyne, vážení páni poslanci, budeme pokračovať. Pristúpime k jednotlivým hlasovaniam. Prosím teraz pána predsedu výboru pre financie a rozpočet, pána poslanca Kamenického, aby hlasovanie uvádzal. Nech sa páči.
Paška, Pavol, predseda NR SR (2013-09-19):
Pani poslankyňa... (Veľký ruch v sále.) Pani poslankyňa, buď sformulujte návrh, o čom mám hlasovať, ale v zmysle zákona, nie vaše dojmy.
Glváč, Martin, podpredseda NR SR (2016-09-22):
S faktickými poznámkami traja páni poslanci. Ukončujem možnosť sa prihlásiť. Nech sa páči, pán poslanec Osuský.
Laurenčík, Milan, podpredseda NR SR (2022-03-17):
To bol posledný príspevok vo všeobecnej rozprave. Vyhlasujem rozpravu za skončenú a pýtam sa, či chce navrhovateľ zaujať stanovisko v rozprave. Nech sa páči, pán minister.
Lehotský, Tomáš, poslanec NR SR (2023-05-18):
Ďakujem veľmi pekne, pán predsedajúci. Vážení kolegovia, v súlade s § 80 ods. 1 zákona o rokovacom poriadku som bol určený za spravodajcu k návrhu uvedeného zákona (tlač 1639). Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre zdravotníctvo, za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte všeobecnú rozpravu.
T. Cabaj, podpredseda NR SR: (2009-09-10):
Pán poslanec, chcete položiť doplňujúcu otázku? Áno. Poprosím, keby ste zapli pána poslanca Géciho.
K. Sárközy, poslankyňa: (2004-06-17):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a 68 zákona č. 350/1996 Z. z., ako aj náležitosti určené v legislatívnych pravidlách. Z toho vyplýva, že návrh zákona obsahuje paragrafované znenie a dôvodovú správu. Vláda sa v programovom vyhlásení zaviazala prehodnotiť dnešný systém podpory bývania a navrhnúť efektívnejší, čo je predmetom predloženého návrhu zákona. Dámy a páni, s ohľadom na oprávnenia, ktoré pre mňa ako spravodajkyňu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave odporučí uvedený vládny návrh zákona prerokovať v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku v znení neskorších predpisov v súlade s rozhodnutím predsedu Národnej rady Slovenskej republiky z 28. mája 2004 č. 732 prideliť vládny návrh zákona po rozprave na prerokovanie ústavnoprávnemu výboru, výboru pre financie, rozpočet a menu a výboru pre sociálne veci a bývanie. Ďakujem, pán predsedajúci, skončila som. Prosím, otvorte rozpravu.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 140 poslancov, za 127, proti žiadny, zdržalo sa 7, nehlasovali 6. Konštatujem, že sme tento návrh schválili. Pokračujeme hlasovaním o bode 46 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 474/2005 Z. z. o Slovákoch žijúcich v zahraničí, tlač 1188. Spravodajcom je člen zahraničného výboru pán poslanec Andrej Stančík. Poprosím ho, aby uviedol hlasovanie. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 474/2005 Z. z. o Slovákoch žijúcich v zahraničí a o zmene a doplnení niektorých zákonov v znení neskorších predpisov , tlač 1188.)
Pleštinská, Zita, poslankyňa NR SR (2021-10-01):
Ďakujem, pán predsedajúci. Kolega Juraj Šeliga, ďakujem ti za odborný a vecný príspevok ku správe špeciálneho prokurátora o činnosti Úradu špeciálnej prokuratúry a stave zákonnosti za rok 2020. Ďakujem ti, že si vrátil diskusiu tam, kde má byť, v odbornej a vecnej rovine. Je zaujímavé, že teraz tu kolegovia zo strany SMER – SD a HLAS-u nie sú, aby s tebou odborne diskutovali. Ďakujem, že z invektív sme sa vrátili ku odbornej a vecnej diskusii, k meritu veci. Prajem špeciálnemu prokurátorovi Danielovi Lipšicovi a tímu špeciálnych prokurátorov veľa sily a odvahy postaviť sa proti zlu a mafii v spoločnosti. Veľmi si želám, aby špeciálny prokurátor a generálny prokurátor našli v boji za spravodlivosť spoločnú reč.
Zemanová, Anna, poslankyňa NR SR (2022-06-15):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
P. Csáky, podpredseda vlády SR: (2005-10-26):
Vecným zámerom návrhu zákona je najmä zavedenie systému verejného obstarávania, ktorý odzrkadľuje nové technológie a zmeny v ekonomickom prostredí. Ide o zavedenie pravidiel elektronického obstarávania formou dynamického nákupného systému ako systému na obstarávanie bežných nákupov, zavedenie pravidiel pre elektronické aukcie ako systému elektronického vyhodnocovania ponúk, zavedenie nového postupu pre zavádzanie zvlášť zložitých zákaziek, ktorým je súťažný dialóg umožňujúci aplikáciu projektov aj v PPP a ďalších. Navrhuje sa v súlade so smernicami Európskych spoločenstiev pre oblasť verejného obstarávania možnosť uplatnenia environmentálnych faktorov vo verejnom obstarávaní a možnosť používať spoločné obstarávanie aj prostredníctvom centrálnej obstarávacej organizácie. Verejné obstarávanie pod finančnými limitmi ustanovenými smernicami Európskych spoločenstiev je upravené zjednodušene a rešpektuje princípy transparentnosti, nediskriminácie a rovnakého zaobchádzania s uchádzačmi alebo záujemcami. Návrh zákona sprísňuje podmienky na získanie odbornej spôsobilosti a podmienky vyčiarknutia zo zoznamu odborne spôsobilých osôb na verejné obstarávanie. Navrhuje sa zaviesť nový prvok v oblasti odbornej prípravy a odbornej spôsobilosti na verejné obstarávanie, ktorým je preskúšanie odborne spôsobilých osôb. Novým navrhovaným inštitútom je zavedenie kaucie ako podmienky na začatie konania o námietkach. Ide o reakciu na veľmi časté a neopodstatnené podávanie námietok aj v prípadoch, keď postup verejného obstarávateľa bol zjavne v súlade so zákonom. Všetky navrhované zmeny smerujú k vytvoreniu priestoru pre hospodársku súťaž, rozvoj podnikateľského prostredia a v neposlednom rade k zefektívneniu verejného obstarávania pri implementácii. Dámy a páni, vážený pán predsedajúci, ďakujem za pozornosť.
Hrušovský, Pavol, podpredseda NR SR (2011-03-29):
S faktickými poznámkami na vystúpenie pána predsedu deviati, skúsme ešte ďalej, na ďalšom liste, všetko? Pán poslanec Krnáč.
Pellegrini, Peter, predseda NR SR (2015-05-22):
Prezentujme sa a hlasujme o návrhu pána spravodajcu prerokovať návrh zákona v druhom čítaní. (Hlasovanie.) Prítomných 133 poslancov, za hlasovalo 53, proti 5, zdržalo sa 75 poslancov. Návrh sme neschválili. Ďakujem pekne, pán poslanec. Poprosím teraz pána poslanca Simona, aby uviedol hlasovanie o bode 54 nášho programu, je to prvé čítanie o návrhu poslancov Fecka, Mičovského, Mezenskej a Hubu na vydanie zákona, ktorým sa mení a dopĺňa zákon č. 97/2013 Z. z. o pozemkových spoločenstvách (tlač 1510). Nech sa páči. (Hlasovanie o návrhu poslancov Národnej rady Slovenskej republiky Martina Fecka, Jána Mičovského, Heleny Mezenskej a Mikuláša Hubu na vydanie zákona, ktorým sa mení a dopĺňa zákon č. 97/2013 Z. z. o pozemkových spoločenstvách v znení zákona č. 34/2014 Z. z. , tlač 1510.)
Martinák, Ľuboš, poslanec NR SR (2013-06-26):
Pán predseda, dajte hlasovať o bodoch spoločnej správy 2 a 5, s návrhom gestorského výboru uvedené body neschváliť.
Bugár, Béla, podpredseda NR SR (2018-11-27):
Prezentujme sa a hlasujme. (Hlasovanie.) Prítomných 140, za 59, proti 73, zdržalo sa 8 poslancov. Návrh sme neschválili.
Žitňanská, Lucia, poslankyňa NR SR (2014-12-12):
Toto nie je otázka Obchodného zákonníka a fiktívneho sídla a schránkovej firmy ako takej, táto kauza. Táto kauza je o tom, že máme tender, kde sú reálne podozrenia, že ten tender bol šitý na jednu konkrétnu firmu a nesúťažilo sa a tá firma, ktorá vyhrala, to vyhrala za podmienok, ktoré sú škandalózne, a dostáva zadarmo z každej jednej transakcie 6,15 %. To je problém tej transakcie a to je problém tejto kauzy. Takže nemôžeme to zahmlievať teraz právom ani zmluvnou slobodou. Pretože v danom prípade by sme pripustili, že štát proste sa môže zakryť za právo a môže pripustiť, že takéto transakcie sú možné. Takže nie, toto nie je prijateľné. A druhá vec je, že, áno, štát má právo si povedať podmienku, že bude obchodovať len s tými, ktorí sa odhalia. To je tiež legitímna požiadavka. Doteraz to v našom právnom poriadku nebola takto postavená, ale teraz už jednu novelu sme prijali a verím, že prijmeme takú, ktorá bude v tomto zmysle naozaj účinná. Ale ten problém alebo ten škandál a prečo sa hovorí o schránkových firmách je ten, že proste my tu vidíme a cítime jeden obrovský podvod a vieme, že to tečie niekam veľmi konkrétne, pre koho to bolo našité, a ani nevieme sa legálne dozvedieť to, že v prospech koho vlastne tie peniaze tečú. Takže nemôžeme toto zakrývať za právo, Obchodný zákonník, fiktívne sídlo ani zmluvnú slobodu. Ďakujem. (Potlesk.)
Hrušovský, Pavol, podpredseda NR SR (2010-12-02):
Najskôr ukončím rozpravu, pán poslanec. Končím rozpravu v treťom čítaní a poprosím o návrh hlasovania o návrhu, ktorý predložil pán poslanec Beblavý.
Žiga, Peter, podpredseda NR SR (2024-06-13):
Prezentujme sa a hlasujme. (Hlasovanie) 132 prítomných, 54 za, 4 proti, 74 sa zdržalo. Návrh sme neschválili.
Figeľ, Ján, podpredseda NR SR (2015-06-16):
Na vystúpenie pána poslanca Jurzycu sú tri faktické. Nech sa páči, Jozef Viskupič.
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 129 poslancov, za 79, proti 16, zdržalo sa 34. Uvedený návrh sme schválili, to znamená, že konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Pellegrini, Peter, predseda NR SR (2015-09-16):
Ďakujem pekne, na vaše vystúpenie dve faktické poznámky, pán poslanec Martvoň, pán poslanec Blaha. Nech sa páči, pán poslanec Martvoň.
Šeliga, Juraj, podpredseda NR SR (2020-09-22):
Ďakujem pekne, pán guvernér. Teraz poprosím povereného člena z výboru pre financie a rozpočet pána poslanca Kuriaka, aby informoval Národnú radu o výsledku prerokovania správy vo výbore.
Verešová, Anna, poslankyňa NR SR (2019-01-29):
Nedávno som navštívila Slovenské národné stredisko pre ľudské práva a debatovali sme práve aj o tomto novom zákone. S pánom ministrom sa určite aj stretnem a určite mu bude aj, bude informovaný o tom, o čom by som chcela s ním ďalej rokovať k tomuto zákonu. Týka sa to takých dvoch bodov. Navrhujem, navrhujem zosúladiť predloženie správy o činnosti s termínom, ktorý je spoločný aj pre pani verejnú ochrankyňu práv, ktorý by bol spoločný so správou pani verejnej ochrankyne práv. A tiež sa chcem vyjadriť aj k spôsobu výberu členov rady, ktorá sa predtým nazývala správna rada. Stredisko, čo sa týka správy o činnosti, stredisko tak píše návrh zákona, každoročne má do 31. mája predložiť Národnej rade Slovenskej republiky správu o stave dodržiavania ľudských práv, vrátane oblastí nediskriminácie v Slovenskej republike za predchádzajúci kalendárny rok. Zdá sa mi, že by bolo celkom vhodné, aby tento dátum, tento termín odovzdania tejto správy bol rovnaký, teda v prvom kalendárnom štvrťroku do 31. marca, tak ako to má verejná ochrankyňa práv. Zdôvodňujem preto, že by mohla byť k týmto správam zlúčená rozprava tu v pléne. Mohli by sme sa vyjadrovať, poslanci, alebo aj tak porovnávať, alebo resp. dopĺňať si jednu správu s druhou. Takže toto dávam na zváženie pánu ministrovi. A taký ten druhý, druhá vec, ktorá ma tam nejak zaujala, je, že zavádza sa týmto návrhom zákona nový spôsob výberu členov rady a novými subjektami, ktoré, ktorí menujú po jednom členovi, sú okrem iných aj napríklad komisár pre deti spoločne s komisárom pre osoby so zdravotným postihnutím. To je podľa mňa veľmi, veľmi dobré. A ďalej návrh zákona, v dôvodovej správe sa hovorí o tom, že každý z týchto subjektov predloží pred vymenovaním člena rady výboru návrh dvoch kandidátov na člena rady. A z týchto kandidátov na člena rady zvolí príslušný výbor jedného z dvojice navrhnutých kandidátov. Príslušný výbor je práve výbor pre ľudské práva a národnostné menšiny, ktorému predsedám a preto ma zaujíma, že ten ďalší proces, tá ďalšia logistika, že čo ďalej. Čo bude, ak sa, čo bude ďalej, ak sa napríklad výbor neuznesie a nezvolí ani jedného z každej dvojice navrhnutých kandidátov, aký bude postup, nové návrhy, alebo navrhovateľ potom dodá jedného, dvoch? Jednoducho myslím si, že by mal byť, mal byť tento proces detailnejšie opísaný už v návrhu zákona, aby nedochádzalo zbytočne k nejakým individuálnym si vysvetleniam, čo ďalej s týmto robiť. To je všetko. Ešte som si všimla, samozrejme, aj pripomienky subjektov, ktorí sa vyjadrovali v pripomienkovacom konaní a preto budem veľmi rada s pánom ministrom hovoriť, aby sme tento zákon, tento návrh zákona čo najlepšie vyprecizovali. Ďakujem pekne.
P. Hrušovský, predseda NR SR: (2005-05-24):
(Hlasovanie.) 139 prítomných, 27 za, 70 proti, 42 sa zdržalo. Neschválili sme bod 35. Budeme hlasovať o bode 36, gestorský výbor...
Matovič, Igor, poslanec NR SR (2013-09-25):
Chcel som to povedať z miesta, ale nezachytil som hlasovanie o pozmeňujúcom návrhu pani poslankyne Vittekovej, tak aby náhodou nenastal nejaký problém. (Reakcie z pléna.) Na úvod bol? Tak potom sa ospravedlňujem.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie) 139 prítomných, 79 za, 1 proti, 59 sa zdržalo. Konštatujem že sme schválili vládny návrh novely zákona č. 222/2004 o dani z pridanej hodnoty . Teraz budeme hlasovať o bode 34 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 566/2001 o cenných papieroch a investičných službách, tlač 131. Spoločným spravodajcom je člen výboru pre financie a rozpočet poslanec Zdenko Svoboda. Prosím ho, aby hlasovanie uvádzal. [Hlasovanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony , tlač 131.]
Krúpa, Juraj, poslanec NR SR (2021-05-12):
(Rečník ukázal smerom k predsedajúcemu svoje podklady.) Takto to je...
A. Záborská, poslankyňa: (2002-07-09):
J. Migaš, predseda NR SR: Panie poslankyne, páni poslanci, pán poslanec Ambróš, hlasujeme. Hlasujeme o prvom pozmeňujúcom návrhu pána poslanca Finďa. Hlasujeme o prvom návrhu. Pozmeňujúci návrh máte pred sebou, hlasujeme o prvom návrhu. (Hlasovanie.) Prítomných je 79 poslancov, za 70, proti nikto, 8 sa zdržali, 1 nehlasoval. Prvý návrh sme schválili. Druhý.
Rošková, Ľubica, poslankyňa NR SR (2014-07-01):
Pán predseda, v rozprave vystúpil jeden poslanec a vo svojom vystúpení vyjadril podporu návrhu zákona. Pristúpime k hlasovaniu o návrhoch uvedených v spoločnej správe. Gestorský výbor odporúča hlasovať o návrhoch uvedených v bodoch 1, 2 vo štvrtej časti spoločnej správy spoločne a tieto schváliť. Pán predseda, prosím, dajte o tom hlasovať.
Danko, Andrej, predseda NR SR (2017-03-29):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku, ale požiadal o slovo prvý pán poslanec Dostál, ktorý sa prihlásil do rozpravy. Vzhľadom na to, do rozpravy som nedostal žiadnu písomnú prihlášku. Vzhľadom na uvedenie, pán Dostál, považujem vaše prihlásenie ako ústne.
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 143, za 120, proti 13, zdržalo sa 9 poslancov, 1 nehlasoval. Uznesenie sme schválili . Dávam slovo pánovi poslancovi Šucovi, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 124/92 Zb. o Vojenskej polícii (tlač 1183). (Hlasovanie o vládnom návrhu zákona, ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov , tlač 1183.)
Grendel, Gábor, podpredseda NR SR (2021-10-01):
V rozsahu dvoch minút môžete z miesta reagovať, pán generálny prokurátor.
Paška, Pavol, poslanec NR SR (2010-12-02):
Ďakujem pekne. Pán podpredseda, predpokladám, že navrhnete, aby sme o 18.00 hodine začali prerokovávať vládny návrh zákona o štátnom rozpočte. Považujem toto riešenie trošku za politickú manipuláciu z vašej strany, preto trvám na tom, aby sa dnes rokovalo aj po 19.00 hodine, aby mohli aj predstavitelia opozície prezentovať svoj názor, potom ako určite odznie, neviem, kto bude uvádzať, či pani premiérka alebo pán minister financií. Takže keďže zatiaľ ste takýto návrh nedali, trvám na tom, aby pán poslanec Počiatek, ktorý je prihlásený písomne za poslanecký Klub SMER – sociálna demokracia mohol reagovať aj napriek tomu, že bude 19.00 hodina. Ďakujem.
Kolesík, Andrej, poslanec NR SR (2011-03-25):
Ďakujem, pán predsedajúci. Pán predseda, ja osobne si myslím, že je jedno, či je človek zmýšľaním liberál, konzervatívec, sociálny demokrat, každý by mal ctiť uzavreté dohody. A my sme svojím vstupom do Európskej únie prijali celú škálu rôznych dohôd, ktoré sa nás týkajú a na základe ktorých prebiehajú aj takéto transpozície európskych smerníc do našej legislatívy. A pokiaľ, a môžem mať na to ľudsky rôzny názor a ja sčasti s vaším vystúpením aj ľudsky, osobne súhlasím, ale jeden zo základných právnych pilierov je „pacta sunt servanda“ – uzavreté zmluvy sa musia rešpektovať. Bez ohľadu na to, či sa nám páčia, alebo nepáčia. Ďakujem.
Zemanová, Anna, poslankyňa NR SR (2020-07-14):
Ďakujem pekne za slovo. Pán kolega, zrejme ste nepočúvali poriadne pána ministra. A keď ste nepočúvali, stačí, keď si prečítate zdôvodnenie skráteného konania. Si myslím, že pri iných zákonoch, keď by ste mali nejaké výhrady, tak konkrétne pri tomto to nesedí. Pretože tá druhá epidémia šírenia koronavírusu jednoducho je tu a ak sa neprijmú účinné opatrenia, ktoré budú predvídať zabezpečenie šírenia, komunitné šírenie tejto choroby, tak môže dôjsť naozaj k ďalším veľkým hmotným škodám, pretože bude musieť, ak by sme museli opätovne zatvoriť krajinu a ekonomiku, tak to by už naša spoločnosť asi nerozdýchala. Toto je naozaj vhodné a dobré riešenie, ktoré je dostupné a ktoré pomôže zabrániť tomu, aby ľudia, ktorí prichádzajú z krajín, kde je riziko nákazy vyššie, ako je na Slovensku, aby boli identifikovaní prostredníctvom mobilných inf... operátorov, pretože dneska už každý jeden, kto ide do zahraničia, nikto, nikomu to nepríde divné, keď nám príde v zahraničí esemeska o správe o zastupiteľských úradoch a keď prídeme naspäť na Slovensko, tak uvítacia esemeska od, od, od operátora. Takže nerobme z tohto naozaj vedu, je to jeden zo zákonov, ktorý pomôže ochrániť zdravie a ekonomiku Slovenska.
J. Slabý, poslanec: (2007-10-25):
Ďalej v rozprave vystúpil pán poslanec Lebocký, ktorý predniesol jeden pozmeňujúci návrh. Pán predsedajúci, dajte, prosím, hlasovať o pozmeňujúcom návrhu pána poslanca Lebockého.
Saková, Denisa, podpredsedníčka vlády a ministerka hospodárstva SR (2024-04-23):
Ďakujem veľmi pekne za slovo. Vážený pán predsedajúci, vážené panie poslankyne, vážení páni poslanci, vládny návrh zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia a znižovaním administratívnej záťaže, predkladám v súlade s Plánom obnovy a odolnosti Slovenskej republiky a plánom legislatívnych úloh vlády Slovenskej republiky dokonca ešte v roku 2022. Cieľom návrhu zákona je podpora podnikateľského prostredia pomocou opatrení prispievajúcich k odbúravaniu nadmernej regulačnej záťaže, uľahčeniu podnikania v rôznych oblastiach hospodárstva a zvýšeniu konkurencieschopnosti podnikateľských subjektov. Na Slovensku predpokladaná úspora opatrení, ktoré budú splnené prijatím vládneho návrhu zákona, je vo výške približne 650-tisíc eur. Návrh zákona je predmetom MPK, bolo teda predmetom MPK. A, vážené panie poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem veľmi pekne.
Nicholsonová, Lucia, podpredsedníčka NR SR (2016-04-27):
Ďakujeme pánovi poslancovi Simonovi. A na vaše vystúpenie neevidujem žiadne faktické poznámky. Pýtam sa, chce sa niekto prihlásiť. Nie. Končím možnosť prihlásiť sa s faktickou poznámkou. V zmysle § 28 rokovacieho poriadku požiadal o slovo pán vicepremiér. Nech sa páči.
Marcinčin, Anton, poslanec NR SR (2011-07-08):
Ďakujem. Mne sa veľmi páčila otázka, za čím odchádzajú firmy do Srbska alebo vo všeobecnosti do zahraničia a s tým súvisí, prečo vôbec prichádzajú na Slovensko. Okrem flexibility práce treba spomenúť cenu práce, ktorá sa dosť zvýšila vďaka vysokému kurzu slovenskej koruny voči euru. Toto znevýhodnilo slovenských zamestnancov. Ale sú to aj ďalšie faktory: práca súdov, vymáhanie práva na Slovensku, práca verejných inštitúcií, stav infraštruktúry. Všetci poznáme, čo sa s týmito inštitúciami, s prácou súdov, s vymáhaním práva na Slovensku dialo a deje. A čím skôr sa nám tieto oblasti podarí zlepšiť, tým skôr sa, samozrejme, zvýši aj zamestnanosť na Slovensku, tým skôr sa zvýšia mzdy slovenských zamestnancov a aj ich postavenie. Len obávam sa, že ak nebudeme pracovať v týchto oblastiach, tak postavenie zamestnancov na Slovensku sa nezlepší, akýkoľvek Zákonník práce flexibilný či neflexibilný by sme pripravili; bolo by to skôr naopak. Ďakujem.
B. Bugár, podpredseda NR SR: (2004-10-19):
(Hlasovanie.) Prítomných 129, za 79, proti 8, zdržalo sa 42 poslancov. Konštatujem, že návrh uznesenia sme schválili. Vážené panie poslankyne, páni poslanci, budeme pokračovať v rokovaní prvým čítaním o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov (tlač 886). Prosím znovu pána ministra obrany Slovenskej republiky Juraja Lišku, aby návrh zákona uviedol. Pán minister obrany, čakáme len na vás. Stále sú problémy, pán minister. Nech sa páči.
Hrušovský, Pavol, podpredseda NR SR (2011-02-08):
Hlasujeme, páni poslanci, o návrhu prerokovať zákon v treťom čítaní, teraz. (Hlasovanie.) 148 prítomných, 128 za návrh, 1 proti, 19 sa zdržalo. Návrh sme schválili. Otváram rozpravu. Pýtam sa pánov poslancov, či sa chce niekto prihlásiť do rozpravy v treťom čítaní k vládnemu návrhu zákona, ktorým sa mení a dopĺňa Zákonník práce. Konštatujem, že nie, preto vyhlasujem rozpravu o tomto bode programu za skončenú. Pristúpime k hlasovaniu o vládnom návrhu zákona ako o celku so schválenými pozmeňovacími návrhmi s odporúčaním gestorského výboru, pani spoločná spravodajkyňa...
Hajko, Jozef, poslanec NR SR (2024-02-13):
Vďaka za vystúpenie, kolega Viskupič. Ja nadviažem na to, čo ste vy hovorili a v podstate to len potvrdím. V tomto návrhu zákona ide síce hlavne o transpozíciu európskych únijných smerníc, ale rieši sa tu aj otázka výšky limitu ročného obratu, keď podnikateľ nadobúda povinnosť byť platiteľom DPH. Ako ste povedali, dnes je táto hranica 49 790 eur a nemenila sa už štrnásť rokov, štrnásť rokov. To znamená, za štrnásť rokov vieme, aká je vysoká inflácia, a táto hranica sa nemenila. Po novom navrhuje ministerstvo financií 50-tisíc eur. To je vyslovene kozmetická úprava, skôr by som povedal zaokrúhlenie. Odmieta ísť vyššie, napríklad podnikateľské združenia navrhujú 85-tisíc. To je z pripomienkového konania k tomuto zákonu. Na porovnanie, v Česku je dnes táto hranica v prepočte 80-tisíc eur. To vystavuje aj našich podnikateľov z hľadiska medzinárodného do konkurenčnej nevýhody a, ale oveľa dôležitejšie je, že im to svojím spôsobom zväzuje ruky tu doma. K vyššiemu limitu, ja len poviem, sa prihovára aj ministerstvo hospodárstva, lebo to sleduje podnikateľské prostredie na Slovensku, ale ministerstvo financií to odmieta, lebo ročne by takto štát prišiel o 42 mil. eur. Nuž, máme veľa zákonov, kde sa tými miliónmi len tak pracuje hore-dole, a v tomto prípade nevychádzame podnikateľom v ústrety za 40 mil. eur. Boli by to ozaj užitočne minuté peniaze, užitočnejšie ako v iných prípadoch. My máme v programe zvýšenie limitu na 60-tisíc eur, ale je tu aj pozmeňovací návrh, teda návrh zákona, ktorý hovorí o inej sume, budeme o ňom asi rokovať, takže potom sa k tomu ešte vyjadríme.
Nagy, József, poslanec NR SR (2014-04-01):
Tlač 908 o parkoviskách pri nemocniciach.
Kollár, Boris, predseda NR SR (2022-12-01):
Ďakujem za jasnú faktickú poznámku. Otváram rozpravu teda ústnu. Hlási sa niekto do rozpravy? Nech sa páči. Jeden poslanec sa prihlásil. Končím možnosť prihlásiť sa do rozpravy ústne. Vystúpi teraz pán poslanec Karahuta. Nech sa páči.
Mihál, Jozef, poslanec NR SR (2016-09-07):
Ďakujem, pán kolega Gál. Ja si takisto predstavujem diskusiu na úrovni slušnej komunikácie, ale nie tak ako to predviedla pani kolegyňa Vaľová, ktorá opakovane sa snaží vo svojich faktických poznámkach o rôzne podpásové útoky. Tak okej, ja som si na to zvykol za tie roky. Pozrite, pani poslankyňa, keby ste sa zamysleli nad vecnou podstatou a dúfam, že to niekedy urobíte. Ešte raz chcem zvýrazniť, týmto návrhom zákona, a skutočne je to tak, pán kolega Gál, sa nebudú zvyšovať minimálne dôchodky, dajte si to preštudovať právnikom alebo ľuďom, ktorí tomu na rozdiel možno od niektorých poslancov, aby som sa nikoho nedotkol, lebo nie každý všetkému rozumie, ja napr. nerozumiem protischránkovému zákonu, priznávam sa. Čiže dajte si poradiť, dajte si poradiť a verte mi, že výsledok tej porady bude, že skutočne sa zabudlo alebo úmyselne sa nezvyšujú minimálne dôchodky. A verte mi, že je to tak, lebo keď si pozriete monitoring, ja som to nechcel hovoriť v rozprave, ale poviem to teraz, keď si pozriete monitoring a vášho ministra Richtera, tak tam nájdete jeho vyjadrenie, že minimálne dôchodky sa zvyšovať nebudú. Čiže on o tom veľmi dobre vie, on o tom veľmi dobre vie, škoda, že tu nie je, pretože pre neho táto veta, minimálne dôchodky sa zvyšovať nebudú, nie je žiadna novinka. Zdôrazňujem, že nemysleli ste na tých, ktorí to najviac potrebujú, na poberateľov minimálnych dôchodkov. A ešte raz opakujem, kašlete na mladé rodiny, poberateľov rodičovských príspevkov, prídavkov na deti. Kašlete na poberateľov rôznych iných sociálnych dávok, riešite len jednu skupinu ľudí. Je to nevyvážené, je to nerozumné, je to nesprávne.
P. Hrušovský, predseda NR SR: (2004-03-12):
(Hlasovanie.) 135 prítomných, 67 za návrh, 50 proti, 17 sa zdržalo, 1 nehlasoval. Návrh pána poslanca Šulaja sme neschválili.
Bugár, Béla, podpredseda NR SR (2011-09-13):
Pán predseda Sulík.
Bugár, Béla, podpredseda NR SR (2019-09-19):
Vyhlasujem prestávku do 11.35 a budeme pokračovať ďalším návrhom poslancov o prevádzke vozidiel v cestnej premávke, tlač 1578. (Prestávka.) (Po prestávke.)
Mičovský, Ján, poslanec NR SR (2015-06-19):
Ďakujem pekne. Ďakujem pekne, pán poslanec Viskupič. Veľmi jasne, presne a zrozumiteľne. Ďakujem, pán poslanec Huba, za spolupredloženie a za tú prácu, ktorú ty sám si urobil pre tento zákon iniciatívne, asi najviac alebo určite najviac. A ďakujem aj pánovi Martvoňovi za to, čo povedal, sa mi zdalo hodné zreteľa, že povedal, že on vie o ďalších látkach, ktoré tam ešte sú a ktoré zapáchajú. Vidíte, a toto som ja práve, pán poslanec Martvoň, nevedel, takže zdá sa, že váš stupeň informovanosti vôbec neni zanedbateľný, o to lepšie ten zákon spolu pripravíme. Ďakujem.
Hrnčiar, Andrej, podpredseda NR SR (2016-09-20):
Ďakujem. Takže končím dnešný rokovací deň. Chcem len pripomenúť, že podľa schválenej zmeny programu prerokujeme zajtra o deviatej hodine návrh na vyslovenie súhlasu Národnej rady Slovenskej republiky s Parížskou dohodou, tlač 239. Prajem vám pekný večer. (Prerušenie rokovania o 19.01 hodine.)
Kalmárová, Viera, poslanec NR SR (2023-12-14):
Ďakujem za slovo. Priznám sa, že som videla vo svojom živote rôzne legislatívne nepodarky, ale tento kompilát zákonov by pokojne mohol slúžiť ako predloha pre hociktorý román Franza Kafku. Najvhodnejším príkladom bizarnosti je to, čo už uviedol Oskar, aký je spôsob odvolávania predsedov úradov, ktoré, ktoré sa majú stať ostatnými ústrednými orgánmi štátnej správy. Ja to ešte raz prečítam a trochu to skomentujem. Odvolať možno aj vtedy, aj ak existujú iné závažné dôvody najmä v prípade konania, a teraz podčiarkujem, ktoré vyvoláva alebo je spôsobilé vyvolať pochybnosti o osobnostných, morálnych alebo odborných predpokladoch na výkon jeho funkcie. Teda nielen priamo, keď vzniká pochybnosť, ale aj v prípade, keby mohla vzniknúť pochybnosť. Toto descartovské o všetkom možno pochybovať nemôže slúžiť alebo byť prostriedkom na to, pre takú vážnu vec, ako je odvolanie z funkcie, bez toho, aby sa pochybnosti potvrdili. Takýto prejav svojvôle nemá v právnom systéme čo robiť. Pri poctivej interpretácii tohto ustanovenia by sme prišli určite k záveru, že by tá formulácia mohla znieť aj takto – odvolať možno aj vtedy, keď neexistujú žiadne skutočné dôvody na odvolanie. Ďakujem za pozornosť. (Potlesk.)
P. Hrušovský, podpredseda NR SR: (2001-09-20):
(Hlasovanie.) Prítomných 134, za 27, proti 84, zdržalo sa 23. Bod 21 sme neschválili.
Hlina, Alojz, poslanec NR SR (2014-11-08):
Ďakujem vám veľmi pekne. Pán minister, ono to čiastočne súvisí aj s mojou povahou, ale tak ja sa s tým nejako netajím, že ak som za niečo niekedy najviac zaplatil, tak za slobodu, že mi nemá kto zavolať, a keď tresnem dverami, tak tresnem dverami. A ja vám poviem tak, že v tých, v tom čase padni, komu padni. Ale ja nechcem čítať Knihu Genezis, ktorú vy tu stále čítate. Na pánovi Mihálovi teraz záleží akurát to, akej farby bude mať kočík. Pán kolega, ale vy ste minister, vy rozhodujete o miliónoch. A to je pre mňa kľúčové. Ja sa sústreďujem na podstatu. Tu už bojovníkov za svetový mier bolo a ešte bude. A všelijakých. No, zdržím sa, dobre? Ja sa sústreďujem na podstatu. Podstata je, že odhaľujeme, čo ste zač. Proste ste sa nerozpakovali na cétečku. To cétečko tam, áno, dobre to povedal kolega, tam nie je. To znamená, to staré niekde zabalené v nejakom igelite, nové tam nie je, bohvie, kedy bude, bude. A ja vám ešte poviem zo skúseností s touto krajinou. To zľahne, usadne a potom sa len dozvieme o nejakom súdnom spore, že chlapci z Belize v tých šortkách s palmami vysúdili nejakú pokutu za to, že nemohli dodať to cétečko. Ja viem, že to už tam niekde je prichystané, že oni o nič neprídu. Ale ak niekto o niečo príde, tak áno, ja viem, čo to je, keď vnímate, neviete týždeň spať, dva týždne spať: je to, nie je to, čo to je, aké to je? Viete, čo to je? To sú hrozné veci. Vy tých ľudí v Piešťanoch a v okolí asi nechávate, nechávate, áno, to je presne to. A to je tá podstata. A na tú, či sa budete hnevať, pán kolega, alebo nebudete, na tú verím, že sa budeme sústrediť. O svetový mier tu už bojovali a budú bojovať, neviem, koľkí. A verím, že my sa budeme sústrediť... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-12-05):
Pán poslanec Kotleba.
Hrnčiar, Andrej, podpredseda NR SR (2017-01-31):
Reakcia na faktické poznámky, pani poslankyňa Gaborčáková.
Bugár, Béla, podpredseda NR SR (2018-03-26):
Páni poslanci z opozície!
Blanár, Juraj, podpredseda NR SR (2020-11-04):
Vážené pani poslankyne, páni poslanci, pokračujeme v prerušenom rokovaní a poprosím povereného overovateľa, aby oznámil výsledky tajného hlasovania, a to najskôr o návrhu na voľbu predsedu zahraničného výboru.
Frešo, Pavol, poslanec NR SR (2014-02-13):
Prihlásil som sa, prihlásil som sa a hovorím, že je tam prihlásených osem rečníkov... (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2019-03-28):
Poprosím vás, kolegyne, kolegovia... Počkajte sekundu, pani poslankyňa. Koho to nezaujíma, nech sa páči, opustite rokovaciu sálu. Nech sa páči, pani poslankyňa.
Šefčík, Marek, poslanec NR SR (2020-11-03):
Samozrejme, ďakujem. Podporujem predložený návrh zákona a k tomu stačí dodať len krátke – konečne. Pretože tento zákon alebo podobný zákon tu mešká 30 rokov, takže dodám ešte jednu vetu, ospravedlňujem sa všetkým politickým väzňom za to, že sme tak pomalí.
Mizík, Stanislav, poslanec NR SR (2018-05-15):
Ďakujem za slovo. Pani Remišová, nepočúvali ste môjho kolegu Mazureka? Tak ja vám to ešte raz poviem tak stručne. O Sorosovi to nie sú žiadne konšpirácie. Sorosovo vyčíňanie je reálny fakt. A mám taký temný dojem, že vy ste jeden z jeho bielych koníkov. A to utrpenie 40-ročné, čo ste spomenuli, tak to utrpenie je neporovnateľné. Vtedy stačila ŠtB, dneska máme SIS-ku a NAKU. Dokonca máme aj Špecializovaný súd dosť podobný podobnému súdu za tretej ríše, ktorý nemal za úlohu súdiť, ale mal za úlohu odsúdiť. A poviem vám príklad. Môj dedko sedel vo väzení za to, že vyjadril, že Gottwaldovho zaťa ministra Čepičku by bolo treba povesiť na klinec. Sedel rok. Ja som nikoho nechcel vešať na klinec a hrozí mi šesť rokov. A ďalej. Toľko sociálnych samovrážd nebolo v histórii ako teraz za vašej ospevovanej demokracie, liberálnej demokracie, ktorá naberá prvky fašizmu. Spĺňajú sa slová, že budúci anti-, budúci fašisti si budú robiť, budú hovoriť antifašisti. Ďakujem za slovo.
B. Bugár, podpredseda NR SR: (2005-05-11):
Pán poslanec Džupa. K. Džupa, poslanec: Ďakujem, pán podpredseda. Čiastkové vyjadrenia kresťanských demokratov v súvislosti so Zmluvou o Ústave pre Európu boli doteraz známe. Predsa len dnešné vystúpenie pána predsedu KDH je vyjadrením oficiálnym. Musíme ho vnímať nielen z tohto aspektu, ale aj zo skutočnosti, že je predsedom Národnej rady Slovenskej republiky. Nebudem sa vyjadrovať k obsahu, pretože v priebehu dvoch minút nie je možné urobiť analýzu. Jeho prejav bude určite analyzovaný s patričnými závermi. Môžem zo svojho hľadiska a pohľadu povedať, že vystúpenie pána predsedu KDH bolo plné rozporov a protirečení. Ale podstatné pre mňa v tejto chvíli je, že keď sme radili politikov v súvislosti so vstupom Slovenskej republiky do Európskej únie do skupiny euroskeptikov, eurooptimistov alebo eurorealistov, musím konštatovať na základe vystúpenia predsedu KDH, že prezentoval ďalší prúd, a to svojím odmietnutím, ako odporcov Európskej únie. Ďakujem.
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 130 poslancov, za 99, proti 19, zdržalo sa 11, nehlasoval 1. Konštatujem, že Národná rada sa uzniesla, tento návrh zákona prerokujeme v druhom čítaní . Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
R. Zmajkovičová, poslankyňa: (2007-05-09):
Ďalej, aby týmto hlasovaním za gestorský výbor určila Výbor Národnej rady Slovenskej republiky pre verejnú správu a regionálny rozvoj a určila lehoty na prerokovanie návrhu zákona výborom do 18. júna 2007 a gestorskému výboru do 19. júna 2007.
Figeľ, Ján, podpredseda NR SR (2014-05-13):
Zajtrajší deň je pred nami.
Glváč, Martin, podpredseda NR SR (2019-03-29):
Pani poslankyňa Zimenová.
Sulík, Richard, predseda NR SR (2011-10-11):
Pán poslanec Novotný.
Mičovský, Ján, poslanec NR SR (2015-10-30):
Ďakujem, vážená pani podpredsedníčka. Ďakujem aj kolegyni a kolegom za reakcie. A vari keď sme už dostali toho Malého princa tak nečakane do tejto rozpravy, tak poďakujem špeciálne pánovi poslancovi Osuskému za tú časť, ktorú tak pripomenul a ktorá je naozaj krásna, ktorá nám hovorí o našej zodpovednosti za všetko, čo si privlastníme. A možno to využijem tak voľajako ako istý apel úplne s dobrým úmyslom na pána ministra, že ak teda on ako najvyšší správca rezortu si privlastnil, a teraz to myslím v tom najlepšom slova zmysle, rezort zdravotníctva, bol mu privlastnený, bol mu daný na istú dobu do správy, tak aby tú zodpovednosť pociťoval tak, aby sa snažil naplniť nielen stranícke zadania, ale naozaj predstavy občanov, a to úplne všetkých, pretože od zdravotníctva závisí každý jeden osud. Nikto z nás nemá patent na to, že by práve vaše služby, služby vášho rezortu nepotreboval. Takže, pán minister, s tým najlepším úmyslom možno nech vám ten Malý princ ostane v pamäti ako jeden z takých bodov, ktoré tu dnes tak sa dostali nečakane a možno o to zapamätateľnejšie. Ďakujem.
P. Hrušovský, predseda NR SR: (2005-09-22):
(Hlasovanie.) 79 prítomných, 77 za, 2 sa zdržali. Návrh sme schválili. Ďalší návrh.
G. Gál, poslanec: (2009-04-28):
Ale čo sa týka tejto problematiky. Viete, ja sa vyjadrujem len k tým témam, ktorým troška rozumiem. Nevystupujem tu v pléne veľmi často, ale keď vystupujem, má to asi aj hlavu, aj pätu a nejdem do nejakých úskalí. Čo sa týka vlastníkov práve, pán kolega. V tom je problém, že áno, my tých vlastníkov máme niekde na liste vlastníctva, buď s poznámkou, že SPF, alebo na konci riadka je nejaký zlomok, ale práve títo vlastníci sa neprejavujú. Nezaujímajú sa o svoje vlastníctvo a ťažko ich dostať na nejakú schôdzu, ťažko od nich dostať, získať nejaký podpis, alebo keď podpíšu, tak podpíšu trom splnomocnencom, alebo trom spoločenstvám. Viete, keď už sa vyjadrujem k nejakej téme, tak treba poznať tú tému aj z praxe, nielen od poslaneckého stola.
V. Veteška, podpredseda NR SR: (2006-04-20):
Pani poslankyňa Tóthová predložila otázku adresovanú ministrovi dopravy, pôšt a telekomunikácií Slovenskej republiky pánovi Prokopovičovi. Otázka znie: „V interpelácii, ktorá sa týkala zriadenia pošty v Malackách, som dostala ústretové vyjadrenie. Napriek tomu, že mestská samospráva je ochotná značne finančne prispieť, celá záležitosť sa vlečie. V čom je problém?“ Pán minister, máte príležitosť odpovedať.
Suchánek, Alan, poslanec NR SR (2019-10-25):
Ďakujem za slovo. Ja na tom konci, čo si povedal, že Bory majú asi teraz pretlak lekárov. No ja si pamätám, keď začínalo Medissimo, tak tiež mali pretlak a záujem pracovať tam mnohí lekári, dokonca špičkoví primári. A po veľmi krátkej dobe odtiaľ odišli, lebo najprv im sľúbili veľké platy, ale keďže potom bolo vidno, že tí ľudia si nechcú alebo nie sú schopní toľko priplácať, tak zrazu potom tí primári síce mali veľké platy, ale už nemali zazmluvnenie na jedna nula, ale len na povedzme na 3 dni, alebo na 2 dni a platom tým pádom klesol a kvalitní aj lekári im odišli. Takže, samozrejme, nedá sa to dneska povedať, že tie Bory budú fungovať dobre, možno áno, možno nie. Ale aj Medissimo si myslelo, že bude fungovať dobre a že bude zarábať veľké peniaze, nakoniec to skončilo. K tým čakacím lehotám a k tým zazmluvňovaniam. No, dneska máme slobodný výber lekára a v podstate aj nemocnice. Pokiaľ ja budem chcieť, aby ma operovali v tej najšpičkovejšej a poisťovňa mi ponúkne inú nemocnicu, tak nemusím si vybrať, potom poisťovňa povie, však ja som mu ponúkla, takže nemusíme to platiť do zahraničia. Čiže poisťovňa sa z tohoto veľmi ľahko vyzuje. Potom bude otázka, že či to, či tie ostatné budú ozaj aj kvalitné. Ja tam vidím potom, nehovorím, možno sa to ukáže a možno to bude, možno to bude riešenie. Môže s tým byť, samozrejme, potom aj iný problém. Ja tam vidím iné práve v tej cenotvorbe. Pokiaľ cenotvorba bude taká, že tej nemocnici sa vyplatí robiť tie výkony veľmi náročné, ktoré budú aj veľmi dobre ohodnotené, tak nebude robiť tie menšie výkony a tie menšie výkony môžu ísť do tých menších nemocníc. A tie špecializované a tie veľké nemocnice budú robiť práve tie náročné, ale musia sa im vyplatiť, lebo ináč ich robiť nebudú. Samozrejme, môže tam byť ešte... (Prerušenie vystúpenia časomerom.)
Šimkovičová, Martina, ministerka kultúry SR (2024-06-13):
Ďakujem pekne za slovo, pán predsedajúci. Ďakujem aj za otázku pánovi poslancovi. Novela zákona o Fonde na podporu umenia bola poslancami Národnej rady Slovenskej republiky definitívne schválená 11. júna 2024 prelomením veta pani prezidentky. Účinnosť tento zákon nadobudne 1. augusta 2024. Počet členov Rady Fondu na podporu umenia sa po novom zvýši z deväť na trinásť. Konkrétne päť členov Rady zostáva pôvodných, ktoré vymenovala predchádzajúca vláda. Tam je šesťročné funkčné obdobie, čiže päť členov zostáva. Jeden bude nominantom samospráv a sedem ďalších navrhuje Ministerstvo kultúry Slovenskej republiky. Títo ľudia budú vymenovaní z radov odborníkov, pričom výrazné zastúpenie budú mať odborníci a profesionáli najmä z regiónov, lebo vieme, že Fond na podporu umenia podporoval 75 % najmä z Bratislavy. Tam sa to viac-menej sústredilo a chceme, aby sa Fond na podporu umenia sústredil na celé Slovensko a na regióny. Chcem vás ubezpečiť, vážený pán poslanec, že nasledujúci približne mesiac a pol využijeme maximálne efektívne na to, aby sme do tohto Fondu na podporu umenia nominovali skutočne kvalitných profesionálov, ktorí budú spĺňať všetky požadované kvalifikačné, ale ja odborné predpoklady. Každopádne vy sa pýtate asi na konkrétne mená a konkrétne osoby, ktoré teda budú vo Fonde na podporu umenia, ale ich mená zverejníme včas v zmysle zákona, pretože nechceme dopustiť, aby títo ľudia ešte predtým, ako nastúpia do tejto funkcie, boli vystavovaní nejakej mediálnej šikane. Ďakujem za pozornosť.
A. Belousovová, podpredsedníčka NR SR: (2007-07-03):
Ďalšia faktická, pán poslanec Szigeti.
Blanár, Juraj, podpredseda NR SR (2021-10-05):
Sedem faktických poznámok na vaše vystúpenie. Ako prvá – pani poslankyňa Romana Tabák.
Laššáková, Jana, podpredsedníčka NR SR (2014-01-29):
Príjemné dobré ráno, vážené panie poslankyne, páni poslanci, otváram druhý rokovací deň 29. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Jozef Mihál a na zahraničnej pracovnej ceste je poslanec József Nagy. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, tlač 760. Pani ministerka, poprosím vás, zaujmite svoje miesto a tiež poprosím pani spravodajkyňu Emíliu Müllerovú, aby zaujala miesto určené pre spravodajcov a dávam slovo pánovi poslancovi Alojzovi Hlinovi, ktorý sa do rozpravy prihlásil ústne. Nech sa páči, pán poslanec, máte slovo. Keďže nás je tu málo, tak bude aj kľud. (Pokračovanie v rokovaní o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov , tlač 760.)
M. Číž, podpredseda NR SR: (2007-04-13):
Slovo má pán poslanec Podmanický.
Saloň, Marián, poslanec NR SR (2022-11-08):
Ďakujem pekne, pán predsedajúci. Dajte, prosím, hlasovať o tom, že Národná rada Slovenskej republiky sa uzniesla na tom, že schvaľuje uznesenie Národnej rady Slovenskej republiky k mierovej stratégii riešenia rusko-ukrajinského konfliktu tak, ako je uvedené v návrhu predkladateľov.
Huba, Mikuláš, poslanec NR SR (2015-10-06):
Ďakujem pekne. Vážená pani predsedajúca, vážený pán hlavný predkladateľ, pán spravodajca, dámy a páni, ja som sa preto prihlásil do rozpravy, lebo som myslel, že v takto rozsiahlom komplexnom a viacvýznamovom, možno povedať, návrhu zákona predsa len sa objavia akési medzery pri tom predstavovaní a že bude čo doplniť. Ale kolega Mičovský mi trošku zobral vietor z plachiet, ale urobil to, samozrejme, výborne a som mu za to vďačný. Žiadne väčšie medzery som v tej prezentácii nenašiel, ktoré by som potreboval v tomto vystúpení vypĺňať, tak sa skôr zameriam na to, že zhrniem tie hlavné motívy, ktoré nás viedli ako kolektív predkladateľov k predloženiu tohto návrhu zákona. Budem sa držať pri tom dôvodovej správy, aby som sa nerozrečnil, pretože čas hlasovania sa blíži. Začali sme tak deklaratórne, ale myslím si, že adekvátne, a to konštatovaním, že lesy sú najvýznamnejším prírodným, kultúrnym a krajinotvorným fenoménom na území Slovenska s mimoriadnym vplyvom na kvalitu ľudí i ostatných živých organizmov. Preto je nevyhnutné pružne reagovať na meniace sa prírodné a spoločenské podmienky, v ktorých lesy existujú, resp. pôsobia, aby boli schopné dlhodobo a podľa možnosti trvalo zabezpečovať všetky svoje funkcie, ktoré od nich takpovediac očakávame. To vyžaduje vytvárať pre prácu lesného hospodára také legislatívne prostredie, ktoré bude pozitívne stimulovať kvalitu hospodárenia v lesoch a tým aj ich trvalo udržateľnú komplexnú funkčnosť a ochranu. Teraz celkom stručne v niekoľkých bodoch zhrniem, o čo nám išlo alebo ide v tomto návrhu. Do istej miery sa snažíme zmeniť priority v lesohospodárskych postupoch, čo má podľa nášho názoru zásadný strategický význam... (Ruch v sále, zaznievanie gongu, prerušenie vystúpenia predsedajúcou.)
V. Veteška, podpredseda NR SR: (2007-01-31):
Schválili sme. Nech sa páči.